Beleid en Prospektus – Schoonspruit Hoërskool
Beleid en Prospektus
1. SKOOLTYE EN AANTREE OP VIERKANT
Badkamer sluit na pouse.
2. MAANDAG: SAAL
Huiswerk is gerig op die vestiging van leerinhoude en is die verantwoordelikheid van die leerder. Herhaalde huiswerkversuim word deur die onderwyser aangeteken. Die ouer sal d.m.v. 'n brief/telefoonoproep of sms in kennis gestel word, indien dit 'n probleem word. Ouers kan versoek word om die skool te besoek vir 'n intervensiegesprek indien die leerders nie gehoor gee aan oproepe om huiswerk te doen nie.
Geen elektroniese apparate (uitgesluit die voorgeskrewe sakrekenaar) word in klasse toegelaat nie. iPod, MP3, "speaker" of enige draagbare musiekspelers mag glad nie skool toe gebring word nie. Dit sal gekonfiskeer word en aan die hoof oorhandig word. 'n Boete van R100.00 sal betaal word om 'n gekonfiskeerde selfoon terug te kry. Die boetegeld word in die hulpfonds vir behoeftige leerders inbetaal. Selfone mag wel by die skool wees (op eie risiko), maar moet afgeskakel wees tot en met die skool se sluitingstyd. Indien ouers dringend met die leerder wil kontak maak, kan dit deur die kantoor gedoen word. Selfone wat by herhaling gekonfiskeer word, sal tot die einde van die kwartaal in die kluis bly.
Die rekenaarlokale, hotelkombuise, tegnologie-sentrums, binnenshuise krieketnette, die gimnasium en die laboratoria het unieke reëls wat sigbaar opgeplak is. Hierdie reëls reguleer die veiligheid van die leerders en moet stiptelik nagekom word. Oortreding van hierdie reëls sal lei tot straf soos uiteengesit in afdeling B, 1.15.
Leerders woon die skool by in die voorgeskrewe skooldrag soos uiteengesit in die afdeling oor kleredrag en voorkoms. Laatkommery is ontoelaatbaar en herhaalde oortreders sal aangespreek word soos vervat in afdeling B, 1.18 .
Enige leerder wat die skool sonder toestemming verlaat, sal hom-/haarself blootstel aan 'n ernstige waarskuwing wat kan lei tot uitsluiting indien die gedrag herhaal word. Leerders wat periodes ontduik, sal gestraf word soos vervat in afdeling B, 1.12.
Enige leerder wat hierdie instruksies verontagsaam (ook tydens 'n oefening) sal deur die onderwyser by die bestuur aangemeld word, sodat hy/sy volgens die prosedures, soos vervat in afdeling B 1.15, hanteer kan word.
PROSEDURE VIR DIE TOEDIENING VAN STRAF
Herhaalde oortreding van die gedragskode sal lei tot die permanente uitsluiting van die leerder nadat die volgende prosedure gevolg is. Die prosedure word nie noodwendig chronologies gevolg nie – sien die afsonderlike oortredings.
Ernstige oortredings kan lei tot 'n summiere tugverhoor.
Stap 1: Mondelinge waarskuwing en groenkaartinskrywing – ouer mag geskakel word indien dit nodig blyk te wees. Leerders mag gevra word om te teken by die inskrywings in die groenkaart of in die onderwyser se strafboek.
Stap 2: 'n Eerste skriftelike waarskuwing wat deur die ouers/voogde geteken moet word. Ouers kan ook net geskakel word, en die oproep word in die groenkaart aangeteken.
Stap 3: Laaste skriftelike waarskuwing wat die ouers/voogde oproep om saam met die leerder voor die dissiplinêre komitee van die bestuursliggaam te verskyn. Die verhoor kan een van twee vorme aanneem: Ten eerste is daar die tuggesprek wat daarop gemik is om die leerder se gedrag te verander. 'n Finale waarskuwing, geldig vir 1 jaar, mag gegee word. Tweedens kan dit 'n formele tugverhoor wees waar daar ook 'n finale waarskuwing gegee word wat geld vir een jaar, of waar die leerder versoek word om die skool te verlaat en die saak dan aan die Noordwes Onderwysdepartement oorgedra word vir uitsluitsel. Die dissiplinêre komitee doen 'n aanbeveling by die NW Onderwysdepartement dat die leerder permanent ontslaan word uit die skool. Die BL kan ook 'n ander minder ernstige aanbeveling doen.
Indien 'n leerder se optrede (bv. onbeheersde aggressie of betrokkenheid by dwelms) as 'n gevaar vir medeleerders gereken word, kan die hoof of disiplinêrekomitee besluit om die leerder summier vir 7 skooldae van alle skoolaktiwiteite te skors. Die skorsing kan verleng word totdat die formele tugverhoor plaasvind, maar die verhoor moet binne 7 dae na die skorsing plaasvind.
Indien 'n tugverhoor plaasgevind het en die leerder of sy ouers is nie tevrede met die verloop van die verhoor nie, mag daar appèl by die onderwysminister (MEC) van die provinsie aangeteken word.
Enige leerder mag na die goeddunke van die dissiplinêre komitee verwys word vir berading by die skool se sielkundige of iemand wat 'n privaat praktyk het.
Leerders mag gestraf word deur dienslewering by die skool aan hulle toe te ken. Dienslewering sal daarop gemik wees om die leerders se gedrag positief te verander en nie om die leerders te verkleineer of af te kraak nie. Voorbeelde van dienslewering is stoepe vee, terrein skoonmaak en hekkies skuif by die atletiek ens.
Baie leerders versuim om gereeld huiswerk te doen. Soms word take ook nie betyds ingedien nie. Sulke leerders mag verplig word om op 'n Vrydag na skool agter te bly om hulle huiswerk te voltooi of om take af te handel. Leerders wat nie op daag nie, sal saam met hulle ouers voor die BL se tugkomitee gedaag word.
Leerders wat nie gedragskode oortree mag saam met hulle ouers versoek word om voor 'n intervensiekomitee te verskyn. Die komitee sal bestaan uit personeel wat betrokke is by die leerders se onderrig of aktiwiteite. Die doel van die intervensiegesprek is om die ouers bewus te maak van onaanvaarbare gedrag en akademiese versuim of onderprestasie. Indien die leerder nie verbeter na die gesprek nie, mag daar 'n dissiplinêre verhoor volg.
GEDRAG WAT TOT STRAF SAL LEI
Die volgende oortredings word in 'n baie ernstige lig gesien aangesien dit deur wetgewing beheer word. Die NW Onderwysdepartement het ook baie sterk standpunt daarteen ingeneem. Hierdie oortredings het die stappe soos aangedui tot gevolg en hierdie dokument word reeds as die mondelingse waarskuwing beskou.
1.1 KLASONTWRIGTING (1,2,3)
Enige leerder wat onderrigtyd in beslag neem deur:
Medeleerders verhoed om doelgerig les te kry,sal na een van die dagbestuurslede gestuur word, sodat hy/sy gestraf kan word.
1.2 INTIMIDASIE VAN ONDERWYSER (3)
Aggressiewe gedrag teenoor onderwyser: Intimidasie van onderwyser soos: parmantigheid, terugpratery, oneerbiedig, minagting, aggressiewe houding, dreigemente, vloek (Outomatiese uitsluiting van 7 dae en dissiplinêre verhoor)
1.3 ROOK (3)
Rook op terrein, in skooldrag elders, bystaan, na rook ruik.
In besit wees van enige voorwerp wat verwant is met rook.
E-sigarette asook vape en vape olies word ingesluit.
1.4 DWELMMIDDELS (3)
In besit wees, gebruik, handel dryf of positief getoets word daarvoor.
Opkikkers in bloed soos deur sportliggame afgekeur.
Bystaan waar dit gebruik word of kennis dra daarvan.
"Hubbly"-pype word hierby ingesluit.
Enige alkoholiese drank word hierby ingesluit.
1.5 BESIT VAN GEVAARLIKE WAPEN (1 – 3)
1.6 PORNOGRAFIE / SEKSUELE TEISTERING (3)
In besit wees, vir ander wys, verkoop, op selfoon hê.
Ander leerders te teister deur dit te vertoon of sekspraatjies te maak.
Ontbloting van enige aard.
Betasting van seksuele aard.
1.7 AFKNOU VAN EN BAKLEI MET MEDELEERDERS (1 – 3)
Aanranding, boelie (fisiek en emosioneel). (3)
Laster / vloek in die algemeen.
Baklei op sportveld – vloek op opponente/skeidsregter. (3)
1.8 HAATSPRAAK (1 – 3)
Enige uitspraak wat as haatdraend gesien kan word (bv. ernstige vloektaal)
1.9 DIEFSTAL (3)
Diefstal van enige aard.
Deel wees van die groep wat diefstal pleeg.
Kennis het oor wie skuldig is, maar stilbly.
Geen aanspreeklikheid word deur skool aanvaar vir die beveiliging van waardevolle artikels soos selfone nie.
1.10 ONEER BRING AAN DIE SKOOL SE GOEIE NAAM (1 – 3)
Enige gedrag wat deur die Dissiplinêre Komitee beoordeel word dat dit oneer aan die skool se naam bring.
1.11 OPSETLIKE SAAKBESKADIGING (3)
Vandalisme van enige aard, op banke krap, graffiti, ruite breek, brandblussers spuit ens.
1.12 SKOOLONTDUIKING, LAATKOM BY DIE SKOOL (1,2,3)
1.13 ONEERLIKHEID IN TOETSE EN EKSAMENS (1,2,3)
Die leerder kry outomaties 0 vir alle afgehandelde antwoorde – res van die vraestel word wel gemerk indien hy/sy uitgevang sou word.
1.14 AFSKRYF VAN WERK, ingesluit die inhandiging van iemand anders se werk.(1,2,3)
1.15 ONVERSKILLIGHEID (1,2,3)
Onverskillig met voertuie ry op die terrein. (Slegs leerders met 'n geldige bestuurslisensie sal op die skoolterrein met voertuie toegelaat word.) (2,3)
Om byvoorbeeld met 'n klip te gooi/ sweep te klap of enigiets met opset te doen wat 'n ander leerder kan beseer.
Om vuurwerke (klappers ingesluit) te besit/gebruik.
Om die reëls in sentrums te verontagsaam en sodoende medeleerders in gevaar te stel.
1.16 OKKULTE BEDRYWIGHEDE WAT OORSPOEL NA DIE SKOOL (1,2,3)
1.17 VRYERY, HANDE VASHOU, OPENBARE ONSEDELIKHEID (1,2,3)
1.18 HERHAALDE OORTREDING VAN DIE ORDEREËLINGS (1,2,3)
Hierdie afdeling sluit in, maar is nie beperk tot . . .
Verkeerde toesig bywoon.
Voorkoms (hare en ongeskeer).
Verkeerd aantree en wissel, verkeerde kleredrag.
1.19 HUISWERKVERSUIM (1,2,3)
Ouers word in kennis gestel.
Herhaalde oortreders word d.m.v. 'n oueronderhoud aangespreek en mag akademiese detensie kry.
1.20 OM SONDER VERSKONING VAN OEFENINGE/WEDSTRYDE WEG TE BLY(2,3)
1.21 SELFOON (1,2,3)
Met 'n selfoon besig wees in skoolure. Die selfoon word gekonfiskeer en die leerder betaal R100.00 boete aan die hulpfonds.
Enige elektroniese apparaat by 'n leerder. (In die eksamen sal dit as 'n poging tot oneerlikheid gesien word).
Geen leerder wat siek is, mag self ouers bel nie. Die siek leerder meld by die kantoor aan sodat die omvang en aard van die siekte bepaal kan word, waarna die ouer/dokter/ambulans geskakel sal word.
1.22 AANBRING VAN TATOEËERMERK (1,2,3)
Tatoeëermerke moet toegeplak word.
Alle reëls soos hierbo vervat, geld ook vir uitstappies, toere, sport-, sosiale- en kulturele geleenthede wat amptelik deur die skool gereël is. Leerders wat oortree, word summier op die ouers se onkoste terug huis toe gestuur.
2. LEERDERS MOET KENNIS NEEM VAN DIE VOLGENDE TWEE BELANGRIKE PUNTE
2.1 DEURSOEK VAN LEERDERS
DEURSOEK VAN LEERDERS MAG PLAASVIND WANNEER DAAR REDELIKE SUSPISIE IS DAT DAAR DWELMS / GEVAARLIKE WAPENS OF ENIGIETS ANDERS AAN 'N PERSOON OF IN 'N SKOOLTAS VERSTEEK IS, WAT DIE LEERDERS IN GEVAAR KAN STEL. PERSOONLIKE DEURSOEKING VIND PLAAS IN PRIVAATHEID EN DEUR 'N PERSOON VAN DIESELFDE GESLAG. DEURSOEKING IS BEPERK TOT TASSE, KLERE EN SLUITKASSIES EN NIE DIE LIGGAAM VAN DIE VERDAGTE NIE. DIE POLISIE MAG OP ONGEREELDE TYE DIE HELE SKOOL DEURSOEK.
2.2 GRIEWE-PROSEDURE / KOMMUNIKASIEKANALE
By Hoërskool Schoonspruit is elke leerder geregtig om direk met die hoof te gesels oor enige probleem. Leerders word egter aangemoedig om eers die volgende kanaal te volg:
2.2.2 Voogonderwyser of die ABBA-voog (Mev. Niemandt)
Sake sal deur die VLR-Voorsitters na die BL geneem word, mits dit op 'n VLR-vergadering geopper en genotuleer is.
Leerders wat 'n klag van enige aard wil lê, moet van die voorgeskrewe vorm gebruik maak. Die vorm is in die algemene kantoor beskikbaar. Die verklaring moet geteken wees deur die klaer en ooggetuies, indien daar is. Die datum moet ook reg aangebring word in die spasie wat daarvoor gelaat is. Die verklaring word direk by die hoof ingehandig. Daar sal so gou moontlik terugvoering gegee word.